VENDIM
Nr. 696, datë 22.11.2017

PËR DISA SHTESA DHE NDRYSHIME NË VENDIMIN NR. 187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE NË KRYEMINISTRI, APARATET E MINISTRIVE TË LINJËS, ADMINISTRATËN E PRESIDENTIT, KUVENDIT, KOMISIONIT QENDROR TË ZGJEDHJEVE, GJYKATËN E LARTË, PROKURORINË E PËRGJITHSHME, DISA INSTITUCIONE TË PAVARURA, INSTITUCIONET NË VARËSI TË KRYEMINISTRIT, INSTITUCIONET NË VARËSI TË MINISTRAVE TË LINJËS DHE ADMINISTRATËN E PREFEKTIT” 

Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të pikës 2, të nenit 7, të ligjit nr. 152/2013, “Për nëpunësin civil”, të ndryshuar, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura, të krijuara me ligj”, të ndryshuar, dhe të ligjit nr. 130/2016, “Për buxhetin e vitit 2017”, të ndryshuar, me propozimin e Kryeministrit, Këshilli i Ministrave 

VENDOSI:

1. Në vendimin nr. 187, datë 8.3.2017, të Këshillit të Ministrave, bëhen këto shtesa dhe ndryshime:
a) Në pikën 1/1 shtohet emërtesa “Komisioni i Prokurimit Publik”. 
b) Në pikën 1/2 bëhen ndryshimet dhe shtesa e mëposhtme:
- Emërtesa “Agjencia për Menaxhimin e Qendrave për Hapje dhe Dialog” zëvendësohet me “Agjencia për Dialog dhe Bashkëqeverisje”;
- Emërtesat “Agjencia Kombëtare Bërtha-more”, “Agjencia për Zbatimin e Reformës Territoriale” dhe “Komisioni i Prokurimit Publik” shfuqizohen;
- Shtohet emërtesa “Agjencia e Zhvillimit të Territorit”. 
c) Në shkronjën “a”, të pikës 1/3, bëhen shtesa dhe ndryshimi i mëposhtëm:
i) Shtohen emërtesat “Agjencia Kombëtare Bërthamore” dhe “Agjencia për Zbatimin e Reformës Territoriale”;
ii) Shfuqizohet emërtesa “Agjencia e Zhvillimit të Territorit”. 
ç) Në shkronjën “b”, të pikës 1/3, emërtesa “Qendra e Publikimeve Zyrtare” zëvendësohet me “Qendra e Botimeve Zyrtare”. 
d) Pikat 4/2, 4/12 dhe 4/13 ndryshohen, si më poshtë vijon: 
 “4/2. Në Kryeministri, nëpunësit civilë në pozicionet, “Drejtor i Departamentit të Zhvillimit dhe Mirëqeverisjes”, “Drejtor i Departamentit Rregullator dhe Përputhshmërisë”, “Drejtor i Departamentit të Burimeve, Transparencës dhe Administrimit”, “Drejtor njësie, jurist dhe koordinator në Departamentin Rregullator dhe të Përputhshmërisë”, “Drejtor njësie, drejtor drejtorie dhe koordinator në Departamentin e Zhvillimit dhe Mirëqeverisjes”, “Drejtor njësie dhe koordinator në Njësinë e Transparencës dhe Antikorrupsionit”, “Drejtor i Njësisë së Burimeve Kombëtare për Zhvillim”, “Drejtor i Njësisë së Buxhetit dhe Administrimit” dhe “Drejtor i Drejtorisë së Administrimit të Brendshëm”, në masën 10 000 (dhjetë mijë) lekë në muaj.”.
 “4/12. Në Ministrinë e Financave dhe Ekonomisë, nëpunësit civilë në pozicionet “Sekretar i Përgjithshëm”, “Drejtor i Përgjithshëm”, “Drejtor drejtorie”, “Përgjegjës sektori” dhe “Specialist” në njësitë teknike të përmbajtjes, si dhe funksionarët në pozicionet “Drejtor i kabinetit të ministrit”, “Zëdhënës” dhe “Këshilltar”, në masën 10 000 (dhjetë mijë) lekë.”. 
 “4/13. Në Drejtorinë e Përgjithshme të Kodifikimit dhe Harmonizimit të Legjislacionit, në Ministrinë e Drejtësisë, nëpunësit civilë në pozicionet “Drejtor i Përgjithshëm”, “Drejtor drejtorie”, “Përgjegjës sektori” dhe “Specialist”, në masën 10 000 (dhjetë mijë) lekë.”.
dh) Në pikën 4/16, emërtesa “Drejtor i Departamentit të Legjislacionit, Monitorimit të Programeve dhe Antikorrupsionit” shfuqizohet. 
e) Në pikën 6, emërtesa “Kryendihmës në kabinetin e Kryeministrit” zëvendësohet me “Analist në kabinetin e Kryeministrit”. 
ë) Pas pikës 8/4 shtohen pikat 8/5 dhe 8/6, me këtë përmbajtje: 
“8/5. Kategoritë e pagave të pozicioneve të punës së nëpunësve për emërtesat “specialist” deri në “titullar i institucionit”, në Agjencinë Telegrafike Shqiptare, janë sipas lidhjes nr. 5/5, që i bashkëlidhet këtij vendimi dhe është pjesë përbërëse e tij.
8/6. Kategoritë e pagave të pozicioneve të punës së nëpunësve për emërtesat “specialist” deri në “titullar i institucionit”, në Agjencinë për Dialog dhe Bashkëqeverisje, janë sipas lidhjes nr. 5/6, që i bashkëlidhet këtij vendimi dhe është pjesë përbërëse e tij.”.
f) Në lidhjen nr. 7, që përmendet në pikën 10, emërtesat “Kancelar në universitet” dhe “Kancelar në fakultet” zëvendësohen, përkatësisht, me “Administrator në universitet” dhe “Administrator në fakultet”.
g) Në pikën 10/5, emërtesa “Sekretar i Përgjithshëm” zëvendësohet me “Koordinator i Përgjithshëm”. 
gj) Në lidhjen nr. 7/5, që përmendet në pikën 10/5, emërtesa “Sekretar i Përgjithshëm në Prefekturë” – kategoria III-a, zëvendësohet me “Koordinator i përgjithshëm” – kategoria III-a.
h) Në pikën 12, fjalët “... të bordeve të kullimit ...” zëvendësohen me “... të drejtorive të ujitjes dhe kullimit”. 
i) Në lidhjen nr. 9, që përmendet në pikën 12, bëhen këto shtesa:
- Në kategorinë III-b, pas emërtesës “Drejtor i Drejtorisë së Bujqësisë” shtohet “Drejtor i drejtorive të ujitjes dhe kullimit”;
- Në kategorinë IV-a, pas emërtesës “Përgjegjës sektori në drejtoritë e bujqësisë” shtohet “Përgjegjës sektori në drejtoritë e ujitjes dhe kullimit”;
- Në kategorinë IV-b, pas emërtesës “Specialist në drejtoritë e bujqësisë” shtohet “Specialist në drejtoritë e ujitjes dhe kullimit”. 
j) Lidhja nr. 9/1, që përmendet në pikën 12/1, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
2. Efektet financiare që rrjedhin nga zbatimi i këtij vendimi:
- Për përcaktimet në shkronjat “a” dhe “b”, të pikës 1, të këtij vendimi, për Komisionin e Prokurimit Publik, të fillojnë nga data 1 janar 2018. 
- Për përcaktimet në shkronjat “b” dhe “ë”, të pikës 1, të këtij vendimi, për Agjencinë për Dialog dhe Bashkëqeverisje, të fillojnë nga momenti i emërimit të nëpunësve në detyrë dhe të përballohen nga fondet e miratuara për këtë institucion për vitin 2017. 
- Për përcaktimet në shkronjat “b” dhe “c”, të pikës 1, të këtij vendimi, për Agjencinë Kombëtare Bërthamore, Agjencinë për Zbatimin e Reformës Territoriale dhe Agjencinë e Zhvillimit të Territorit të fillojnë nga data e hyrjes në fuqi të këtij vendimi.
- Për përcaktimin në shkronjën “ç”, të pikës 1, të këtij vendimi, të fillojnë nga data e hyrjes në fuqi të këtij vendimi. 
- Për përcaktimet në shkronjat “d” dhe “dh”, të pikës 1, të këtij vendimi, të fillojnë nga data e transferimit, përkatësisht, të nëpunësve civilë të Kryeministrisë, Ministrisë së Financave dhe Ekonomisë dhe Drejtorisë së Përgjithshme të Kodifikimit dhe Harmonizimit të Legjislacionit, në Ministrinë e Drejtësisë, në pozicionet e reja të punës. 
- Për përcaktimin në shkronjën “e”, të pikës 1, të këtij vendimi, të fillojnë nga data 1 nëntor 2017. 
- Për përcaktimin në shkronjën “ë”, të pikës 1, të këtij vendimi, për Agjencinë Telegrafike Shqiptare, të fillojnë nga data 1 nëntor 2017 dhe të përballohen nga fondet e miratuara për këtë institucion për vitin 2017. 
- Për përcaktimet në shkronjat “f”, “g” dhe “gj”, të pikës 1, të këtij vendimi, të fillojnë nga momenti i transferimit të nëpunësve në pozicionet e reja. 
- Për përcaktimet në shkronjat “h” dhe “i”, të pikës 1, të këtij vendimi, të fillojnë nga momenti i fillimit të funksionimit të drejtorive të ujitjes dhe kullimit dhe të përballohen nga fondet e miratuara për këto institucione për vitin 2017. 
- Për përcaktimin në shkronjën “j”, të pikës 1, të këtij vendimi, të fillojnë nga data e hyrjes në fuqi të këtij vendimi dhe të përballohen nga fondet e miratuara në ligjin nr. 130/2016, “Për buxhetin e vitit 2017”, të ndryshuar, për politikat e reja të pagave. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama
Lidhja nr. 5/5 

KATEGORITË E PAGAVE TË POZICIONEVE TË PUNËS SË NËPUNËSVE PËR EMËRTESAT “SPECIALIST” DERI NË “TITULLAR INSTITUCIONI” NË AGJENCINË TELEGRAFIKE SHQIPTARE
	Pozicioni
	Kategoria
	Kriteri minimal i diplomës së shkollës së lartë për efekt të pranimit në pozicionin përkatës të punës,
paga e grupit

	Titullar i institucionit.
	I-b
	1

	Zëvendëstitullar i institucionit. 
Drejtor drejtorie
	II-b
	1

	Përgjegjës sektori
	III-a
	1

	
	III-a/1
	1

	
Specialist
	III-b
	1 ose 2

	
	IV-a
	1 ose 2, ose 3

	
	IV-b
	1 ose 2, ose 3


Lidhja nr. 5/6 

KATEGORITË E PAGAVE TË POZICIONEVE TË PUNËS SË NËPUNËSVE PËR EMËRTESAT “SPECIALIST” DERI NË “TITULLAR INSTITUCIONI” NË AGJENCIA PËR DIALOG DHE BASHKËQEVERISJE
	Pozicioni
	Kategoria
	Kriteri minimal i diplomës së shkollës së lartë për efekt të pranimit në pozicionin përkatës të punës,
paga e grupit

	Titullar i institucionit
	I-b
	1

	Drejtor drejtorie
Koordinator
	II-b
	1

	Përgjegjës sektori
	III-a/1
	1

	Specialist
	IV-a
	1 ose 2, ose 3

	
	IV-b
	1 ose 2, ose 3




Lidhja nr. 9/1
KATEGORITË E PAGAVE TË POZICIONEVE TË PUNËS SË NËPUNËSVE PËR EMËRTESAT “SPECIALIST” DERI NË “TITULLAR INSTITUCIONI” NË DREJTORITË ARSIMORE RAJONALE DHE ZYRAT ARSIMORE, SI DHE SHTESA E KUALIFIKIMIT
	Pozicioni
	Kategoria
	Kriteri minimal i diplomës së shkollës së lartë për efekt të pranimit në pozicionin përkatës të punës
paga e grupit
	Shtesa e kualifikimit

	Drejtor i drejtorive arsimore rajonale
	III-b
	1 
	Shkalla e tretë , “Mësues i kualifikuar” - 30%
Shkalla e dytë, “Mësues specialist” - 40%
Shkalla e parë, “Mësues mjeshtër” - 50%

	Drejtor i zyrave arsimore
Përgjegjës sektori në drejtoritë arsimore rajonale
	IV-a
	1 
	Shkalla e tretë, “Mësues i kualifikuar” - 30%
Shkalla e dytë, “Mësues specialist” - 40%
Shkalla e parë, “Mësues mjeshtër” - 50%

	Përgjegjës sektori në zyrat arsimore

	IV-b
	1 
	Shkalla e tretë, “Mësues i kualifikuar” - 30%
Shkalla e dytë, “Mësues specialist” - 40%
Shkalla e parë, “Mësues mjeshtër” - 50%

	Specialist në drejtoritë arsimore rajonale
	IV-b
	1 ose 2, ose 3
	Shkalla e tretë, “Mësues i kualifikuar” - 30%
Shkalla e dytë, “Mësues specialist” - 40%
Shkalla e parë, “Mësues mjeshtër” - 50%

	Specialist në zyrat arsimore
	IV-c

	1 ose 2, ose 3
	Shkalla e tretë, “Mësues i kualifikuar” - 30%
Shkalla e dytë, “Mësues specialist” - 40%
Shkalla e parë, “Mësues mjeshtër” - 50%



[bookmark: _GoBack]Shtesa për kualifikim jepet sipas dëshmisë së kualifikimit individual dhe llogaritet mbi pagën e grupit.

